אניסה ג'ונס

מרי אניסה ג'ונס (באנגלית: Mary Anissa Jones; 11 במרץ 1958 – 28 באוגוסט 1976) הייתה שחקנית-ילדה אמריקאית הידועה בתפקידה כבאפי דייוויס בקומדיית המצבים משפחה שכזאת של CBS, ששודרה מ-1966 ועד 1971. היא נפטרה בגיל 18 ממנת יתר של סמים ותרופות.<ref></ref><ref name=":1"></ref>

== ביוגרפיה ==
ג'ונס נולדה בשנת 1958 בווסט לאפייט שבאינדיאנה, ועד גיל 5 גדלה בצ'ארלסטון, עיר הבירה של וירג'יניה המערבית. סבה וסבתה מצד אמה היו לבנונים ושמה האמצעי של ג'ונס, "אניסה", לקוח מהשפה הערבית. הוריה התגרשו בשנת 1965, לפני תחילת קריירת המשחק שלה.<ref></ref><ref name=":1" /><ref name=":2"></ref>

כשנולדה, אביה של אניסה, ג'ון פול ג'ונס, היה מהנדס וחבר הדירקטוריון באוניברסיטת פרדו, בה אמה, מרי פאולה ג'ונס (לבית טוויל), הייתה סטודנטית לזואולוגיה. זמן קצר לאחר לידתו של אחיה של אניסה, ג'ון פול ג'ונס הבן (שמכונה "פול" בפי המשפחה), עברה המשפחה לפלאיה דל ריי, קליפורניה, שם ג'ון פול האב החל לעבוד כמהנדס אווירונאוטיקה ואניסה למדה בבית הספר היסודי פסאו דל ריי, ולאחר מכן בחטיבת הביניים על שם אורוויל רייט.<ref></ref><ref name=":2" />

לאחר הגירושין הקשים של הוריה, אביה קיבל את המשמורת עליה, אך עם מותו ב-1974 עברה ג'ונס לגור עם חברה. הגירושין ומותו של אביה השפיעו על ג'ונס, שהחלה לישון ולאכול בצורה לא מסודרת, ומצבי הרוח שלה הפכו לקיצוניים. היא החלה לגנוב מחנויות והחליפה עבודות לעיתים תכופות. בתקופה הזו התחברה עם אנשים חדשים, שרבים מהם היו מכורים לסמים.<ref name=":1" />

== קריירה ==
השחקנים הראשיים בסדרה Family Affair: קטי גארבר (סיסי), אניסה ג'ונס (באפי), ג'וני ויטאקר (ג'ודי), [[בריאן קית' (ביל) וסבסטיאן קבוט (מר פרנץ').]]
בשנת 1964, בגיל 6, הופיעה ג'ונס בפרסומת בטלוויזיה. שנתיים לאחר מכן, בשנת 1966, לוהקה ג'ונס בת ה-8, שנראתה קטנה לגילה, לתפקיד אווה אליזבת "באפי" פטרסון-דייוויס בת ה-6, בקומדיית המצבים משפחה שכזאת של CBS. בסדרה נשלחים באפי, אחיה התאום ג'ודי (ג'וני וויטאקר) ואחותם הגדולה סיסי (קאתי גארבר), לגור עם הדוד שלהם ביל (בריאן קית') ומשרתו מר פרנץ' (סבסטיאן קבוט), שנה לאחר שהורי הילדים נהרגים בתאונת דרכים.<ref></ref> בשנת 1969, בשיא ההצלחה של משפחה שכזאת בטלוויזיה, הופיעה ג'ונס בתפקיד קטן בסרט "הצרות עם הבנות" , שבו כיכב אלביס פרסלי.<ref name="Brioux 2007"></ref> ג'ונס הייתה בת 12 כשהסתיימו צילומי הסדרה ב-1971. לאחר צילומי הסדרה, הקריירה של ג'ונס הייתה בנסיגה. היא רצתה לשחק בתפקידים של מבוגרים, והתייחסה לתפקיד שלה כ"תינוקי", אך לא הצליחה לקבל תפקידים רציניים.<ref name=":1" /><ref name=":2" />

== מותה ==
בליל 27 באוגוסט חגגה ג'ונס בעיירת החוף אושנסייד עם בן הזוג החדש שלה, אלן "באץ'" קובן, ועם חברים נוספים.<ref name=":0"></ref> למחרת, בצהרי 28 באוגוסט 1976, נמצאה ג'ונס בת ה-18 ללא רוח חיים בקומה העליונה של בית השייך לאביה של חברתה בת ה-14, הלן הנסי.<ref name="Brioux 2007" /> מאוחר יותר קבעה המשטרה שגילי הנוכחים במסיבה נעו בין 12 ל-22.<ref name=":0" /> בדו"ח של חוקר מקרי המוות נקבע שהמוות אירע כתוצאה ממנת יתר של סמים, ולאחר בדיקה נוספת נקבע שהמוות היה בשוגג ונשללה התאבדות.<ref name="benoit"></ref> בבדיקת רעלנים בנתיחה שלאחר המוות, נמצאו בגופה קוקאין, פנציקלידין, Quaalude וסקונל. הדו"ח המשטרתי כלל התייחסות גם לבקבוקון קטן של נוזל כחול שנמצא ליד ג'ונס בזירה, שמעולם לא זוהה. חוקר מקרי המוות שבדק את ג'ונס דיווח שהיא מתה מאחת ממנות היתר הקשות ביותר של סמים שראה אי פעם.<ref name="Brioux 2007" /><ref name=":2" />

גופתה של ג'ונס נשרפה והאפר שלה פוזר מעל האוקיינוס השקט.<ref name="benoit"></ref>

=== החקירה ===
שישה ימים לאחר מותה של ג'ונס, נעצר ד"ר דון קרלוס מושוס, הרופא של ג'ונס, במשרדו בטורנס, והואשם ברישום בלתי חוקי של סקונל לג'ונס.<ref></ref> מעטפה עם כתובת משרדו של מושוס נמצאה בזירת המוות של ג'ונס, ובה הוזכר הסם שנמצא בבדיקת הרעלנים של אניסה (סקונל), המינון (1.5 גרם), הכמות (50), ושם משפחתה של הנמענת (ג'ונס). מושוס הואשם ב-11 עבירות,<ref></ref> אך נפטר בעודו ממתין למשפט, ב-27 בדצמבר 1976, ארבעה חודשים לאחר מותה של ג'ונס.<ref></ref> על אף שהאישומים ברצח בוטלו לפני מותו של מושוס, נתבעו 400,000 דולר מעזבונו של מושוס על ידי משפחתה של ג'ונס. ביולי 1979 נקבע בפסק הדין כי מושוס אחראי ב-30% למותה של ג'ונס, וג'ונס אחראית ב-70% למותה, וכתוצאה מכך הסכום שהתקבל הצטמצם ל-79,500 דולר (408,800 דולר כיום).<ref name=":1" /><ref name=":2" />

=== משפחה ===
אביה של אניסה, ג'ון פול ג'ונס, מת ב-7 במרץ 1974, בגיל 44. ב-15 במרץ 1984, אחיה פול מת ממנת יתר של סמים בגיל 24.<ref name="Brioux 2007" /> אמה של אניסה, מרי פולה ג'ונס, מתה בדטרויט מסיבות טבעיות ב-14 בינואר 2012.

== פילמוגרפיה ==
{| class="wikitable sortable"
!שנה
! שם
! תפקיד
! class="unsortable" | הערות
|-
| 1966–1971
|Family Affair 
| אווה אליזבת "באפי" פטרסון-דייוויס
| תפקיד ראשי; 138 פרקים
|-
| 1967
| Dateline: Hollywood 
|עצמה
|אורח
|-
| 1967
|The Hollywood Palace 
|עצמה
| Co-host; עונה 5 פרק 15 (שודר ב-26 בדצמבר 1967)
|-
| 1968
|Rowan & Martin's Laugh-In 
|עצמה
| עונה 1 פרק 8 (שודר ב-11 במרץ 1968)
|-
| 1969
|The Mike Douglas Show 
|עצמה
| אורח (שודר ב-6 במרץ 1969)
|-
| 1969
|The Merv Griffin Show 
|עצמה
| אורח (שודר ב-4 במרץ 1969)
|-
| 1969
|The Trouble with Girls 
| קרול ביקס
| סרט קולנוע של אלביס פרסלי
|-
| 1969
|The Mike Douglas Show 
|עצמה
| Co-host; "שבוע הילדים" (שודר ב-22 בדצמבר 1969)
|-
| 1970
|To Rome With Love 
| אווה אליזבת "באפי" פטרסון-דייוויס
| בפרק "Roman Affair"
|-
| 1970
|The Jerry Lewis MDA Labor Day Telethon 
|עצמה
|אורח
|-
| 1971
|The Dick Cavett Show 
|עצמה
| אורח (שודר ב-25 בפברואר 1971)
|}

== קישורים חיצוניים ==

* 

== הערות שוליים ==

קטגוריה:אמריקאים ממוצא לבנוני
קטגוריה:שחקניות ילדות אמריקאיות
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
קטגוריה:אמריקאיות שנפטרו ב-1976
קטגוריה:אמריקאים שנפטרו ב-1976